Bertil Johansson

Bertil Johansson (født 19. mars 1929 i Helsingborg, død 15. november 2005 i Helsingborg) var en svensk fotballspiller. Johansson var midtbanespiller for Råå IF og AIK i Allsvenskan, samt for Sveriges herrelandslag i fotball.Alsiö (2011), ss. 271–275, 310

 Klubbkarriere 

Johansson, som opprinnelig var fra Helsingborg, startet karrieren i BK Drott, senere kjent som Hälsingborgs södra IF, og gikk som 20-åring til nyopprykkede Råå IF. I sin debutsesong i Allsvenskan tok Johansson og Råå IF seriesølv. Johansson ble der i ytterligere en sesong, og gikk til AIK etter at Råå IF rykket ned. Johansson møtte året etter, i 1953, motgang i AIK, da han hadde kommet på kant med treneren Per «Pära» Kaufeldt, og tok farvel med elitesatsing i fotball.«Bertil Johansson - landslagsman och mästarpappa», av Anders Johrén, fra AIKs hjemmeside, 2008. Besøkt 1. februar 2015 

 Landslagsspill 
Johansson fikk en landskamp for Sverige, i 1952.«Sveriges landslagsmän 1908-2014» (PDF), av Jimmy Lindahl, fra SvFFs hjemmeside, besøkt 1. februar 2015 

 Etter fotballkarrieren 
Johansson ble leder i bandy-seksjonen i en av klubbene han spilte fotball for, hvor hans to sønner, Stefan og Jörgen brøt gjennom som bandyspillere. Stefan ble både svensk og norsk mester i bandy, mens Jörgen var på landslaget som ble det første utenfor Sovjetunionen til å ta VM-gull.

 Referanser 

 Litteratur 


Kategori:Svenske fotballspillere
Kategori:Fotballspillere for Råå IF
Kategori:Fotballspillere for AIK
Kategori:Fødsler i 1929
Kategori:Dødsfall i 2005